### SYDDANSK UNIVERSITET 23. januar 2012

Det Humanistiske Fakultet GS

Referat af møde i Det Humanistiske Fakultets Ph.d.-udvalg den 10 januar 2013.

Til stede var: Carl Bache, Nils Arne Sørensen, Peter Simonsen, Nina Bonderup Dohn, Lars Frode Frederiksen, Mai Hostrup Brunse, Signe Overgaard og Tine Brøndum.

Marit Clausen og Anne Klara Bom var fraværende med afbud.

Formanden bød velkommen, hvorefter der var en kort præsentationsrunde.

Ad 1. Meddelelser.

Formanden orienterede om

* Forventet revision af ph.d.-uddannelsesbekendtgørelsen. Der forventes ikke at være tale om en gennemgribende revision.
* Møde med øvrige humanistiske ph.d.-skoleledere på RUC i november 2012, hvor fokus blandt andet havde været på ændringer af infrastruktur/FUP. Der var på mødet bred enighed om, at ændringer ikke må påvirke det velfungerende nationale kursussamarbejde. Der skal udpeges nationale koordinatorer inden for de nationale netværk.
* Ph.d.-rådets døgnseminar, hvor der blandt andet vil være fokus på talentudvikling, kvalitetssikring af vejledning og kurser.
* Der afvikles møder med ph.d.-vejledere i henholdsvis Odense og Kolding.

Ad 2. Valg af næstformand.

De studerende indstiller til dekanen, at Anne Klara Bom udpeges som næstformand i Ph.d.-udvalget indtil 31. december 2013.

Ad 3. Fastsættelse af fremtidig mødetidspunkt.

Næste møde blev fastlagt til den 29. januar. Der doodles i forhold til klokkeslæt.

Ad 4. Buddyordningen.

Formanden orienterede om buddyordningen, der blandt andet er med til at sikre det fagligt sociale miljø for de ph.d.-studerende, erfaringsudveksling og tværfaglige relationer.

De ph.d.-studerende i Ph.d.-udvalget fungerer som buddies. Af hensyn til de ph.d.-studerende i Kolding vil Ida Lildholt Jacobsen blive spurgt om hun er villig til efter endt barsel at fortsætte som buddy. Indtil da varetager Signe Overgaard både Kolding og Sønderborg.

Ad 5. Godkendelse af tværfakultære generiske kurser.

Formanden skitserede kort ansvarsfordelingen for udbud af fagspecifikke og generiske kurser og ønsket om at planlægning af generiske kurser sker så fagnært som muligt.

Ph.d.-rådet nedsat af Rektor har besluttet, at der i regi af HR-Service skal udbydes tværfakultære generiske kurser. Det foreslåede udbud skal godkendes af ph.d.-udvalget. Ph.d.-skolelederne er forpligtet på at de ph.d.-studerende tilbydes nogle af disse kurser, men procedure fastlægges af den enkelte ph.d.-skoleleder.

Formanden foreslog, at proceduren bliver følgende:

kursusdeltagelse er betinget af vejlederens godkendelse af relevansen for det enkelte ph.d.-forløb samt   
eventuelle udgifter skal ansøges direkte fra ph.d.-skolelederen inden tilmelding.

Proceduren og det af HR-Service foreslåede kursusudbud blev godkendt.

Ad 6. International evaluering.

Formanden oplyste at der nu er udpeget et internationalt panel bestående af professor, Dr. Henk van der Liet, University of Amsterdam (formand), professor, Dr.Philos. Ernst Håkon Hahr, Universitetet i Agder, og professor, Dr. Klas-Göran Karlsson, Lunds Universitet, og at de tidsmæssige rammer for evalueringen er fastlagt. Disse rammer tilsiger at der senest 1. juli skal fremsendes skriftligt materiale i form af en selvevaluering til panelet. Efter en drøftelse af form og indhold var der enighed i udvalget om at indstille til dekanen at alle aktørgrupper (ph.d.-studerende, vejledere, institutledere, FUP-ledere, ph.d.-skolens administration, dekanen, coachen og ph.d.-skolelederen) skriftligt skal have mulighed for at udtale sig om hvad ph.d.-skolen gør godt (og derfor bør fortsætte med/evt. gøre endnu bedre), og hvad den gør mindre godt eller dårligt (og derfor bør rette op på). De enkelte aktørgrupper udpeger tovholder. Det indstilles at hver aktørgruppe kan bidrage med max 2 sider plus bilag, samt at hver aktørgruppe kan fremkomme med emner de ønsker at drøfte med panelet når det kommer på besøg for at interviewe aktørgrupperne.

Endelig indstiller udvalget at de ph.d.-studerendes aktørgruppe kommer til at bestå af de nuværende og sidste års medlemmer af ph.d.-udvalget, og at institutlederne bedes om at foreslå 1-2 egnede medlemmer fra hvert institut til vejledernes aktørgruppe.

Ad 7. Ph.d.-skolens programstruktur.

Formanden redegjorde for ph.d.-skolens programstruktur og det manglende et-til-et forhold til institutterne både før og efter justeringen af institutstrukturen. Herefter udbad han sig argumenter for og imod en eventuel harmonisering af de to strukturer. Der udspandt sig en længere drøftelse der mundede ud i en enighed om vigtigheden af at tilgodese den faglige sammenhæng i programmerne og de faglige miljøer for de studerende. Emnet vil blive taget op igen i både ph.d.-udvalg og programråd. Formanden bad medlemmerne om at overveje mulige/nødvendige justeringer i programmernes indhold og profiler.

Ad 8. Godkendelse af ph.d.-planer.

070181- Ph.d.-planen blev godkendt.

030679- Ph.d.-planen blev godkendt under forudsætning af at der fremsendes addendum om vejledningsformen.

Ad 9. Eventuelt.

Nina Bonderup Dohn oplyste, at Dansk Universitetspædagogisk tidsskrift i sin udgivelse i september 2013 vil have fokus på de ph.d.-studerendes miljø- og arbejdssituation (forholdet studerende/ansat). Der tages kontakt til Anne-Lene Sand, der er tovholder på kurset ”Stress, travlhed og trivsel – hverdagen som ph.d.-studerende” der afvikles den 27. februar, jf. følgende link:

<http://www.sdu.dk/Forskning/PhD/Phd_skoler/Phd_humaniora/Ph_d_skolens_kurser/27Feb2013StressTravlhedTrivsel>

Nils Arne Sørensen orienterede om nationalt netværksmøde for Historie, herunder den forskellige udmøntning af bekendtgørelsesmæssige krav om henholdsvis internationale repræsentation i bedømmelsesudvalg samt kurser svarende til 30 ECTS.

Formanden orienterede om at der i samarbejde med Monika Janfelt arbejdes på udbud af kursus/workshop for de ph.d.-studerendes karriereforløb.

Carl Bache

Ph.d.-udvalgsformand

/ Gitta Stærmose

sekretær